ઘણી હોલિવુડની ફિલ્મોમાં આપણે ઘણીવાર જોતા હોઇએ છીએ કે ભવિષ્યમાં મશીન માનવજાતિ પર રાજ કરશે. જો આ વાતને સમજવાનો પ્રયત્ન કરીએ તો આજે મોટા ભાગનાં લોકો મશીનનાં ગુલામ બની ચુક્યા છે. આજનાં યુવા વર્ગે પોતાના લગભગ દરેક કામ માટે મશીનનાં આધીન રહેવુ પડે છે. ખાસ કરીને મુસાફરી દરમિયાન સફરને આસાન બનાવવા આ યુવા વર્ગ કાનમાં હેડફોન લગાવતા હોય છે. જે હેડફોનને પોતાની લાઇફનો ખાસ હિસ્સો બનાવી લીધો છે, તે તમને સમય જતા બહેરા બનાવી શકે છે. દેખવામાં નાનું લાગતુ હેડફોન તમારા કાન સુધી અવાજને તીવ્ર ગતિએ પહોચાડે છે. હેડફોનનાં અવાજ પહોચાડવાની ગતિ એક જેટ પ્લેન કે ખચાખચ ભરેલા ફૂટબોલ સ્ટેડિયમ જેટલી હોય છે. આ પરથી તમે સમજી શકો છો કે તમારા કાનને તે શું નુકસાન પહોચાડી શકે છે. ડૉક્ટરોનું માનવુ છે કે સતત 15 મીનિટથી વધુ લાઉડ સ્પીકર સાંભળવું તમારા કાન માટે નુકસાનકારક છે.